***Suvestinė redakcija nuo 2018-03-01 iki 2018-09-24***

*Nutarimas paskelbtas: Žin. 2012, Nr. , i. k. 1121100NUTA00000916*

***Nauja redakcija nuo 2018-03-01:***

*Nr. ,
2018-02-21,
paskelbta TAR 2018-02-28, i. k. 2018-03199*

**Lietuvos Respublikos Vyriausybė**

**nutarimas**

**Dėl VIEŠUOSIUS INTERESUS ATITINKANČIŲ PASLAUGŲ ELEKTROS ENERGETIKOS SEKTORIUJE TEIKIMO** **IR JŲ APIMČIŲ NUSTATYMO** **TVARKOS APRAŠO PATVIRTINIMO**

2012 m. liepos 18 d. Nr. 916

Vilnius

Vadovaudamasi Lietuvos Respublikos elektros energetikos įstatymo 6 straipsnio 1 dalies 5 punktu, 74 straipsnio 1 ir 2 dalimis, Lietuvos Respublikos atsinaujinančių išteklių energetikos įstatymo 5 straipsnio 2 dalies 4 punktu, 20 straipsnio 1 ir 2 dalimis, 21 straipsnio 1 dalimi, Lietuvos Respublikos Vyriausybė nutaria:

Patvirtinti Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos aprašą (pridedama).

Ministras Pirmininkas Andrius Kubilius

Energetikos ministras Arvydas Sekmokas

PATVIRTINTA

Lietuvos Respublikos Vyriausybės

2012 m. liepos 18 d. nutarimu Nr. 916

**VIEŠUOSIUS INTERESUS ATITINKANČIŲ PASLAUGŲ ELEKTROS ENERGETIKOS SEKTORIUJE TEIKIMO IR JŲ APIMČIŲ NUSTATYMO TVARKOS APRAŠAS**

*Pakeistas priedo pavadinimas:*

*Nr. ,
2018-02-21,
paskelbta TAR 2018-02-28, i. k. 2018-03199*

**I SKYRIUS
BENDROSIOS NUOSTATOS**

*Pakeistas skyriaus pavadinimas:*

*Nr. ,
2018-02-21,
paskelbta TAR 2018-02-28, i. k. 2018-03199*

1. Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos aprašas (toliau – Aprašas) nustato viešuosius interesus atitinkančių paslaugų elektros energetikos sektoriuje (toliau – viešuosius interesus atitinkančios paslaugos) teikimo tvarką, šių paslaugų teikimo apimčių nustatymo tvarką, įpareigojimus teikti paslaugas, paslaugų teikimo kompensavimo tvarką, Aprašo 7.3 ir 7.4 papunkčiuose nustatytas viešuosius interesus atitinkančias paslaugas teikiančių asmenų atrankos procedūros vykdymo tvarką.

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

2. Aprašas taikomas energetikos įmonėms, turinčioms elektros energijos perdavimo, skirstymo ir visuomeninio tiekimo licencijas, asmenims, teikiantiems Apraše nustatytas viešuosius interesus atitinkančias paslaugas, viešuosius interesus atitinkančių paslaugų lėšų administratoriui, kitiems elektros energijos rinkos dalyviams ir valstybės įmonės Ignalinos atominės elektrinės eksploatavimo nutraukimo fondo (toliau – Fondas) valdytojui.

*Punkto pakeitimai:*

*Nr. ,
2012-12-19,
Žin., 2012, Nr.
150-7692 (2012-12-20), i. k. 1121100NUTA00001536*

3. Viešuosius interesus atitinkančių paslaugų lėšas administruoja viešuosius interesus atitinkančių paslaugų lėšų administratorius, paskirtas vadovaujantis Lietuvos Respublikos elektros energetikos įstatymo 6 straipsnio 2 dalies 2 punktu. Viešuosius interesus atitinkančių paslaugų lėšos administruojamos vadovaujantis Lietuvos Respublikos Vyriausybės (toliau – Vyriausybė) patvirtintu Viešuosius interesus atitinkančių paslaugų elektros energetikos sektoriuje lėšų administravimo tvarkos aprašu.

*Punkto pakeitimai:*

*Nr. ,
2015-09-16,
paskelbta TAR 2015-09-22, i. k. 2015-14049*

*Nr. ,
2018-02-21,
paskelbta TAR 2018-02-28, i. k. 2018-03199*

4. Viešuosius interesus atitinkančių paslaugų lėšų poreikis ir viešuosius interesus atitinkančių paslaugų kainos nustatomi, viešuosius interesus atitinkančių paslaugų lėšos paskirstomos viešuosius interesus atitinkančias paslaugas teikiantiems asmenims ar jų grupėms, vadovaujantis Valstybinės kainų ir energetikos kontrolės komisijos (toliau – Komisija) patvirtinta Viešuosius interesus atitinkančių paslaugų kainų skaičiavimo metodika.

5. Apraše vartojama sąvoka „viešuosius interesus atitinkančių paslaugų lėšos“ – lėšos, skirtos Apraše nustatytų viešuosius interesus atitinkančių paslaugų teikimui kompensuoti.

6. Kitos Apraše vartojamos sąvokos apibrėžtos Lietuvos Respublikos elektros energetikos įstatyme, Lietuvos Respublikos atsinaujinančių išteklių energetikos įstatyme ir jų įgyvendinamuosiuose teisės aktuose.

*Punkto pakeitimai:*

*Nr. ,
2015-09-16,
paskelbta TAR 2015-09-22, i. k. 2015-14049*

**II SKYRIUS
VIEŠUOSIUS INTERESUS ATITINKANČIOS PASLAUGOS IR JŲ TEIKĖJAI**

*Pakeistas skyriaus pavadinimas:*

*Nr. ,
2018-02-21,
paskelbta TAR 2018-02-28, i. k. 2018-03199*

7. Viešuosius interesus atitinkančios paslaugos apima:

7.1. elektros energijos gamybą naudojant atsinaujinančius energijos išteklius, šioselektros energijos balansavimą ir jos centralizuotą prekybą, vykdomą Vyriausybės ar josįgaliotos institucijos nustatyta tvarka;

7.2. elektros energijos gamybą elektrinėse, kuriose elektros energija gaminama didelio naudingumo kogeneracijos būdu, kaip tai apibrėžta Elektros energetikos įstatymo 2 straipsnio 31 dalyje;

7.3. elektros energijos gamybą nustatytose elektrinėse, kuriose elektros energiją gaminti būtina elektros energijos tiekimo saugumui užtikrinti;

7.4. elektros energetikos sistemos rezervų užtikrinimą nustatytose elektrinėse, kurių veikla būtina valstybės energetiniam saugumui užtikrinti;

7.5. elektros energijos gamybos pajėgumų, strategiškai svarbių elektros energetikos sistemos darbo saugumui ir patikimumui ar valstybės energetinei nepriklausomybei užtikrinti, plėtrą;

7.6. strateginių elektros energetikos sektoriaus projektų, susijusių su energetinio saugumo didinimu įrengiant jungiamąsias linijas su kitų valstybių narių elektros energetikos sistemomis ir (ar) sujungiant Lietuvos Respublikos elektros energetikos sistemas su kitų valstybių narių elektros energetikos sistemomis, įgyvendinimą;

7.7. energetikos objektų darbo saugumo užtikrinimo, Ignalinos atominės elektrinės radioaktyviųjų atliekų tvarkymo ir joje panaudoto branduolinio kuro tvarkymo veiklą;

7.8. atsinaujinančių energijos išteklių elektrinių prijungimą prie elektros tinklų;

7.9. elektros tinklų operatoriaus atliekamą elektros tinklų optimizavimą, plėtrą ir (ar) rekonstravimą, užtikrinančius elektros energijos gamybos naudojant atsinaujinančius energijos išteklius plėtrą.

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

8. Viešuosius interesus atitinkančias paslaugas teikia šie asmenys:

8.1. elektros energijos gamintojai (toliau – gamintojai), elektros energijai gaminti naudojantys atsinaujinančius energijos išteklius,kurie nustatomi vadovaujantis Atsinaujinančių energijos išteklių naudojimo energijai gaminti skatinimo tvarkos aprašo, patvirtinto Lietuvos Respublikos Vyriausybės 2012 m. liepos 4 d. nutarimu Nr. 827 „Dėl Atsinaujinančių energijos išteklių naudojimo energijai gaminti skatinimo tvarkos aprašo patvirtinimo“, nuostatomis;

8.2. gamintojai, gaminantys elektros energiją didelio naudingumo kogeneracijos būdu, kaip tai apibrėžta Elektros energetikos įstatymo 2 straipsnio 31 dalyje;

8.3. Vyriausybės nustatyti gamintojai, kuriems pavesta teikti Aprašo 7.3 ir 7.4 papunkčiuose nustatytas viešuosius interesus atitinkančias paslaugas;

8.4. Nacionalinėje energetinės nepriklausomybės strategijoje, jos įgyvendinimo plane ar programose nustatyti asmenys, kuriems pavesta teikti Aprašo 7.5 ir 7.6 papunkčiuose nustatytas viešuosius interesus atitinkančias paslaugas;

8.5. asmenys, teikiantys iš Fondo finansuojamas Aprašo 7.7 papunktyje nustatytas viešuosius interesus atitinkančias paslaugas;

8.6. perdavimo sistemos ir skirstomųjų tinklų operatoriai, teikiantys Aprašo 7.8 ir 7.9 papunkčiuose nustatytas viešuosius interesus atitinkančias paslaugas ir balansuojantys Aprašo 7.1 papunktyje nurodytą elektros energijos gamybą naudojant atsinaujinančius energijos išteklius.

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

9. Asmenys privalo teikti viešuosius interesus atitinkančias paslaugas, vadovaudamiesi viešaisiais interesais elektros energetikos sektoriuje ir mažiausių sąnaudų principu.

**II1 SKYRIUS**

**APRAŠO 7.3 IR 7.4 PAPUNKČIUOSE NUSTATYTAS VIEŠUOSIUS INTERESUS ATITINKANČIAS PASLAUGAS TEIKIANČIŲ ASMENŲ ATRANKOS PROCEDŪROS VYKDYMO TVARKA**

91. Viešuosius interesus atitinkančias paslaugas teikiančių asmenų atranka (toliau – atranka) vykdoma siekiant užtikrinti konkurencingą procedūrą atrenkant asmenį ar asmenis, už mažiausią kainą gaminančius elektros energiją, būtiną elektros energijos tiekimo saugumui užtikrinti pagal Aprašo 7.3 papunktį, ir užtikrinančius elektros energetikos sistemos rezervą, būtiną valstybės energetiniam saugumui užtikrinti pagal Aprašo 7.4 papunktį.

92. Aprašo 7.3 ir 7.4 papunkčiuose nustatytas viešuosius interesus atitinkančias paslaugas teikiančiusasmenis, atsižvelgdama į šiame skyriuje nustatytos atrankos procedūros rezultatus, tvirtina Vyriausybė Aprašo 11 punkto nustatyta tvarka ir vadovaudamasi kriterijumi, kad šių asmenų valdomi elektros energijos gamybos pajėgumai užtikrina elektros sistemos tiekimo saugumą ir patikimumą ekstremaliosios energetikos padėties ir avarinių situacijų energetikos sistemoje metu, kuomet susidaro elektros energijos ir (ar) pajėgumų trūkumas.

93. Atrankos procedūra neorganizuojama:

93.1. Aprašo 7.3 papunktyje nustatytą viešuosius interesus atitinkančią paslaugą teikiančiam asmeniui atrinkti, jeigu Aprašo 10 punkto nustatyta tvarka apskaičiuojamas šiai paslaugai teikti reikiamas galios kiekis lygus 0 MWh;

93.2. Aprašo 7.4 papunktyje nustatytą viešuosius interesus atitinkančiąpaslaugą teikiančiam asmeniui atrinkti, jeigu Aprašo 10 punkto nustatyta tvarka apskaičiuojamas šiai paslaugai teikti reikiamas galios kiekis lygus 0 MW;

93.3. jeigu perdavimo sistemos operatorius iki einamųjų metų rugsėjo 15 d., atsižvelgdamas į Aprašo 10 punkte nurodytos didmeninės elektros energijos rinkos ir elektros energetikos sistemos adekvatumo analizės rezultatus, pateikia duomenis Energetikos ministerijai, kad ateinančiais kalendoriniais metais Aprašo 7.3 papunktyje nustatytos viešuosius interesus atitinkančios paslaugos gamintojams keliamus reikalavimus atitinka tik vienas elektros energijos gamintojas ir (ar) Aprašo 7.4 papunktyje nustatytos viešuosius interesus atitinkančios paslaugos gamintojams keliamus reikalavimus atitinka tik vienas elektros energijos gamintojas. Tokiu atveju Energetikosministerija, vadovaudamasi perdavimo sistemos operatoriaus pateikta informacija ir Aprašo 11 punktu, teikia Vyriausybei pasiūlymą dėl Aprašo 7.3 ir (ar) 7.4 papunkčiuose nurodytų paslaugų teikėjų įpareigojimo teikti viešuosius interesus atitinkančias paslaugas.

94. Atrankos procedūrą organizuoja ir vykdo Energetikos ministerija, kuri atrankoje dalyvaujančių asmenų pateiktiems pasiūlymams surinkti ir vertinti pasitelkia perdavimo sistemos operatorių.

95. Atrankos procedūra pradedama ne vėliau kaip einamųjų metų rugsėjo 15 d. apie jos pradžią paskelbus Energetikos ministerijos interneto svetainėje ir vykdoma ne vėliau kaip iki einamųjų metų spalio 1 d.

96. Atrankoje gali dalyvauti asmenys, kurie atitinka šiuos reikalavimus:

96.1. turi galiojantį leidimą gaminti elektros energiją;

96.2. turi galiojančią elektros energijos biržos dalyvio sutartį arba galiojančią sutartįsu pasirinktu balansavimo elektros energijos tiekėju, kuris asmeniui atstovauja elektros energijos biržoje;

96.3. turi galiojančią balansavimo elektros energijos pirkimo–pardavimo sutartį su elektros energijos perdavimo sistemos operatoriumi arba pasirinktu balansavimo elektros energijos tiekėju;

96.4. turi nuosavybės teise ar kitais teisėtais pagrindais valdyti veikiančius elektros gamybos įrenginius, atitinkančius įrenginiams keliamus techninius reikalavimus, kuriuos nustato energetikos ministras.

97.Atrankoje dalyvaujančių asmenų pateiktų pasiūlymų vertinimą, kuriame pasiūlymus pateikę asmenys nedalyvauja, atlieka Energetikos ministerija ir perdavimo sistemos operatorius. Vertinime taip pat dalyvauja Komisijos atstovai, kurie informuojami perdavimo sistemos operatoriaus po viešųjų konsultacijų su elektrosenergijos gamintojais parengto ir su Energetikos ministerija raštu suderinto reglamento nustatyta tvarka, kuri reglamentuoja ir kitus procedūrinius Aprašo 7.3 ir 7.4 papunkčiuose nurodytų viešuosius interesus atitinkančių paslaugų teikimo atrankoje dalyvaujančių asmenų pateiktų pasiūlymų pateikimo, nagrinėjimo ir vertinimo aspektus.

98.Nustatytą pasiūlymų (išdėstytų nuo mažiausios kainos iki didžiausios kainos) eilę, pasiūlymų vertinimo informaciją ir Aprašo 10 punkte nurodytą didmeninės elektros energijos rinkos ir elektros energetikos sistemos adekvatumo analizę perdavimo sistemos operatorius pateikia Energetikos ministerijai ir Komisijai. Energetikos ministerija, įvertinusi pateiktus duomenis, teikia Vyriausybei pasiūlymą dėl Aprašo 7.3 papunktyje nurodytos paslaugos teikėjo ir šiam asmeniui nustatomos remtinos elektros energijos gamybos apimties bei Aprašo 7.4 papunktyje nurodytos paslaugos teikėjo ir šiai paslaugai teikti reikiamo galios kiekio.

99. Asmenys, kurie, atsižvelgiant į Aprašo II1 skyriuje nustatytos atrankos procedūros rezultatus, Vyriausybės nutarimu yra įpareigoti teikti Aprašo 7.4 papunktyjenustatytą viešuosius interesus atitinkančią paslaugą:

99.1. šiai paslaugai teikti Vyriausybės patvirtintus elektros energijos gamybos pajėgumus ar dalį jų gali naudoti tik elektros rinkos ir (ar) elektros energetikos sistemos adekvatumui užtikrinti;

99.2.susidarius elektros energijos gamybos pajėgumų trūkumui elektros energijos rinkoje, esant nepakankamiems tarpsisteminiams pralaidumams, kuomet negali būti patenkinamas visas elektros energijos vartojimo poreikis ir nėra kitų patikimų šaltinių užtikrinti sistemos gamybos ar importo ir vartojimo ar eksporto balansą,gali teikti pasiūlymus dėl elektros energijos pardavimo kitos paros prekybos elektros energijosbiržoje ne mažesne neiįrenginio technologinėse charakteristikose apibrėžta minimalia gamybos apimtimi, įvertinę visus elektros energijos gamybos kaštus, išskyrus pelno normą (maržą);

99.3. elektros energijos biržos operatoriui pateikus informaciją apie elektros energijos pasiūlos didmeninėje elektros energijos rinkoje trūkumą, užtikrina numatytų elektros energijos gamybos pajėgumų prieinamumą pasiūlos trūkumui padengti.

*Papildyta skyriumi:*

*Nr. ,
2018-02-21,
paskelbta TAR 2018-02-28, i. k. 2018-03199*

**III SKYRIUS
VIEŠUOSIUS INTERESUS ATITINKANČIŲ PASLAUGŲ TEIKIMO APIMČIŲ NUSTATYMAS IR JŲ TEIKIMO TVARKA**

*Pakeistas skyriaus pavadinimas:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

*Nr. ,
2018-02-21,
paskelbta TAR 2018-02-28, i. k. 2018-03199*

10. Perdavimo sistemos operatoriusatlieka didmeninės elektros energijos rinkos ir elektros energetikos sistemos adekvatumo lygio analizę, atsižvelgdamas į energetikosministro nustatytus kriterijus,ir apskaičiuoja elektros energijos tiekimo saugumui ir elektros energetikos sistemos rezervams užtikrinti būtiną galios kiekį iki einamųjų metų rugsėjo 1 d. Didmeninės elektros energijos rinkos ir elektros energetikos sistemos adekvatumo lygio analizėje turi būti pateikta informacija apie regioninį ir nacionalinį galios adekvatumą.

*Punkto pakeitimai:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

*Nr. ,
2018-02-21,
paskelbta TAR 2018-02-28, i. k. 2018-03199*

11. Iki einamųjų metų spalio 15 d. Vyriausybė Energetikos ministerijos teikimu patvirtina Aprašo 7.3 ir 7.4 papunkčiuose nustatytas viešuosius interesus atitinkančias paslaugas teikiančius asmenis, Aprašo 7.4 papunktyje nustatytai viešuosius interesus atitinkančiai paslaugai teikti reikiamą galios kiekį ir Aprašo 7.3 papunktyje nustatytą viešuosius interesus atitinkančią paslaugą teikiančiam asmeniui remtinos elektros energijos gamybos apimtį ateinantiems kalendoriniams metams. Atsižvelgiant į Energetikos ministerijos pateiktą informaciją apie situaciją elektros energijos rinkoje, šiame punkte įvardyti asmenys, kurie teikia viešuosius interesus atitinkančias paslaugas, ir (ar) kiekis, ir (ar) remtina elektros energijos gamybos apimtis Vyriausybės gali būti netvirtinami. Tuo atveju, kai netvirtinami Aprašo 7.3 ir (ar) 7.4 papunkčiuose nustatytas viešuosius interesus atitinkančias paslaugas teikiantys asmenys, susidarę skirtumai tarp gamintojams prognozuotų ir faktiškai patirtų sąnaudų teikiant viešuosius interesus atitinkančias paslaugas Komisijos įvertinami kalendoriniais metais, kuriems Vyriausybės nutarimu nepatvirtinami Aprašo 7.3 ir (ar) 7.4 papunkčiuose nustatytas viešuosius interesus atitinkančias paslaugas teikiantys asmenys, kas mėnesį po 1/12 gamintojams išmokant susidariusį viešuosius interesus atitinkančių paslaugų lėšų skirtumą, jeigu gamintojo faktiškai patirtos sąnaudos buvo didesnės nei Komisijos prognozuotos sąnaudos, ar gamintojams grąžinant susidariusį viešuosius interesus atitinkančių paslaugų lėšų skirtumą, jeigu gamintojo faktiškai patirtos sąnaudos buvo mažesnės nei Komisijos prognozuotos sąnaudos.

*Punkto pakeitimai:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

*Nr. ,
2018-02-21,
paskelbta TAR 2018-02-28, i. k. 2018-03199*

111. Viešuosius interesus atitinkančios paslaugos, nustatytos Aprašo 7.2 papunktyje, teikiamos šia tvarka:

111.1. visuomeninis tiekėjas, atsižvelgdamas į vartotojų, kuriems taikomos valstybės reguliuojamos elektros energijos kainos, prognozuojamą elektros energijos poreikį ateinančiais kalendoriniais metais ir Vyriausybės ateinantiems kalendoriniams metams atitinkamam gamintojui nustatytą remtinos elektros energijos gamybos apimtį, ne vėliau kaip iki einamųjų metų lapkričio 15 d. elektros energijos gamintojams, teikiantiems Aprašo 7.2 papunktyje nustatytą viešuosius interesus atitinkančią paslaugą, pasiūlo ateinančių kalendorinių metų remtinos elektros energijos supirkimo mėnesinius kiekius kiekvienam šildymo sezono mėnesiui, kuriuos šie elektros energijos gamintojai ne vėliau kaip per 30 kalendorinių dienų nuo jų gavimo suderina su visuomeniniu tiekėju, įvertindami numatomą šilumos poreikį ateinančiais kalendoriniais metais ir reikalavimą elektros energijos gamybą termofikaciniu režimu išlaikyti efektyvią. Remtinos elektros energijos pirkimo–pardavimo sutartys tarp elektros energijos gamintojų ir visuomeninio tiekėjo, kuriose nustatomi numatomi pirkti remtinos elektros energijos kiekiai kiekvienam šildymo sezono mėnesiui, turi būti sudarytos ne vėliau kaip iki einamųjų metų gruodžio 31 dienos;

111.2. perkamos remtinos elektros energijos mėnesiniai kiekiai, nurodyti visuomeninio tiekėjo ir atitinkamo elektros energijos gamintojo sudarytoje sutartyje, taip pat savaitės ir paros elektros energijos gamybos grafikai, atsižvelgiant į pokyčius elektros ir šilumos rinkose, gali būti operatyviai keičiami elektros energijos gamintojams ir visuomeniniam tiekėjui susitarus Prekybos elektros energija taisyklėse nustatyta tvarka.

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

12. Energetikos ministerija iki einamųjų metų rugsėjo 1 d. pateikia Komisijai informaciją, būtiną nustatyti Fondo valdytojui viešuosius interesus atitinkančių paslaugų lėšas, skirtas Aprašo 7.7 papunktyje nurodytoms paslaugoms teikti.

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

121. Teikiant Aprašo 7.1–7.3 papunkčiuose nustatytas viešuosius interesus atitinkančias paslaugas pagaminta elektros energija naudojama šia tvarka:

121.1. Elektros energijos gamintojai, teikiantys Aprašo 7.1 papunktyje nustatytą viešuosius interesus atitinkančią paslaugą, kurių elektros energijos gamyba gali būti planuojama, ir Aprašo 7.2 ir 7.3 papunkčiuose nustatytas viešuosius interesus atitinkančias paslaugas, visais atvejais parduodami remtinos elektros energijos gamybos apimčiai priskiriamą pagamintą elektros energiją, pirmiausia tenkina visuomeninio tiekėjo vartotojų, kuriems taikomos valstybės reguliuojamos kainos, poreikius.

121.2. Jei visuomeninis tiekėjas, sudarydamas remtinos elektros energijos pirkimo–pardavimo sutartis su elektros energijos gamintojais, teikiančiais Aprašo 7.2 ir 7.3 papunkčiuose nustatytas viešuosius interesus atitinkančias paslaugas, numato supirkti ne visą konkrečiam elektros energijos gamintojui Vyriausybės nustatytą elektros energijos gamybos apimties kiekį, tai šis elektros energijos gamintojas nenumatomą supirkti remtinos elektros energijos dalį gali parduoti savo nuožiūra Prekybos elektros energija taisyklėse nustatytais būdais ir tvarka. Visuomeninio tiekėjo atsisakyta nupirkti elektros energijos dalis bus laikoma remtina elektros energijos gamybos apimtimi, jei gamintojai, teikiantys Aprašo 7.2 ir 7.3 papunkčiuose nustatytas viešuosius interesus atitinkančias paslaugas, dėl techninių ir (ar) technologinių priežasčių privalėjo gaminti, o gamintojų, teikiančių Aprašo 7.2 papunktyje nustatytas viešuosius interesus atitinkančias paslaugas, pagaminta elektros energija taip pat atitiko didelio naudingumo kogeneracijosreikalavimus.

121.3. Jei visuomeninis tiekėjas tam tikru laikotarpiu dėl objektyvių priežasčių (vartotojų, kuriems taikomos valstybės reguliuojamos kainos, poreikis mažesnis nei gamintojo elektros pasiūla ir (ar) kitais atvejais) atsisako nupirkti sutartą remtinos elektros energijos gamybos apimčiai priskiriamą elektros kiekį, gamintojai, teikiantys Aprašo 7.2 ir 7.3 papunkčiuose nustatytas viešuosius interesus atitinkančias paslaugas, dėl techninių ir (ar) technologinių priežasčių privalo gaminti (gamintojų, teikiančių Aprašo 7.2 papunktyje nustatytas viešuosius interesus atitinkančias paslaugas, pagaminta elektros energija taip pat privalo atitikti didelio naudingumo kogeneracijos reikalavimus), tai toks elektros energijos kiekis gali būti parduodamas elektros biržoje.

121.4. Valstybinė energetikos inspekcija prie Energetikos ministerijos kiekvieną mėnesį tikrina, ar Aprašo 7.2 papunktyje nurodytų gamintojų pateiktos techninės ir (ar) technologinės priežastys, nurodytos Aprašo 121.2 ir 121.3 papunkčiuose, buvo objektyvios, pagrįstos naudingosios šilumos paklausa ir ar jos iš tiesų lėmė didesnio nei visuomeninio tiekėjo nupirktas kiekis remtinos elektros energijos kiekio gamybos poreikį, taip pat ar gamybos režimas buvo būtinas įgyvendinti reikalavimui išlaikyti elektros energijos gamybą termofikaciniu režimu efektyvią. Valstybinė energetikos inspekcija prie Energetikos ministerijos taip pat kiekvieną mėnesį tikrina, ar Aprašo 7.3 papunktyje nurodytų gamintojų pateiktos techninės ir (ar) technologinės priežastys buvo pagrįstos ir ar jos iš tiesų lėmė didesnio nei visuomeninio tiekėjo nupirktas kiekis remtinos elektros energijos kiekio gamybos poreikį.

121.5. Valstybinė energetikos inspekcija prie Energetikos ministerijos pateikia informaciją apie patikrinimo rezultatus iki kiekvieno mėnesio, einančio po ataskaitinio mėnesio, 20 dienos lėšų administratoriui.

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

**IV SKYRIUS
VIEŠUOSIUS INTERESUS ATITINKANČIŲ PASLAUGŲ TEIKIMO KOMPENSAVIMAS**

*Pakeistas skyriaus pavadinimas:*

*Nr. ,
2018-02-21,
paskelbta TAR 2018-02-28, i. k. 2018-03199*

13. Aprašo 7.1–7.3 papunkčiuose nurodytas viešuosius interesus atitinkančias paslaugas teikiantiems asmenims už jų pagamintą ir į elektros tinklus patiektą elektros energiją kompensuojama viešuosius interesus atitinkančių paslaugų lėšomis pagal Viešuosius interesus atitinkančių paslaugų elektrosenergetikos sektoriuje lėšų administravimo tvarkos apraše nustatytą tvarką ir sąlygas.

*Punkto pakeitimai:*

*Nr. ,
2015-09-16,
paskelbta TAR 2015-09-22, i. k. 2015-14049*

14. Jeigu kitų teisės aktų nustatyta tvarka Aprašo 7.1 papunktyje nustatytą viešuosius interesus atitinkančią paslaugą teikiantiems gamintojams netaikoma balansavimo atsakomybė, o jų elektros energijos gamybą balansuoja perdavimo sistemos ar skirstomųjų tinklų operatorius, perdavimo sistemos ir skirstomųjų tinklų operatorių turėtos Aprašo 7.1 papunktyje nustatytą viešuosius interesus atitinkančią paslaugą teikiančių gamintojų elektros energijos gamybos balansavimo sąnaudos priskiriamos Aprašo 7.1 papunktyje nustatytos viešuosius interesus atitinkančios paslaugos teikimo sąnaudoms ir kompensuojamos pagal Viešuosius interesus atitinkančių paslaugų elektros energetikos sektoriuje lėšų administravimo tvarkos apraše nustatytą tvarką ir sąlygas. Perdavimo sistemos ir skirstomųjų tinklų operatorių sąnaudos kompensuojamos kas mėnesį, įvertinus faktines ataskaitinio mėnesio balansavimo sąnaudas. Komisija, nustatydama viešuosius interesus atitinkančių paslaugų lėšų poreikį ateinantiems kalendoriniams metams, įvertina faktinių balansavimo sąnaudų ir prognozuotų sąnaudų neatitikimą per praėjusius kalendorinius metus.

*Punkto pakeitimai:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

*Nr. ,
2015-09-16,
paskelbta TAR 2015-09-22, i. k. 2015-14049*

141. Prie Aprašo 7.1 papunktyje nurodytų viešuosius interesus atitinkančių paslaugų teikimo sąnaudų priskiriamos ir Energetikos ministerijos paskirtos elektros energetikos įmonės arba visuomeninio tiekėjo, elektros energijos gamintojo pageidavimu privalomai superkančio atsinaujinančius energijos išteklius naudojant pagamintą elektros energiją, sąnaudos, atsirandančios superkant ir parduodant atsinaujinančius energijos išteklius naudojant pagamintą elektros energiją (įskaitant ir šios elektros energijos prekybos balansavimo sąnaudas). Energetikos ministerijos paskirtai elektros energetikos įmonei arba visuomeniniam tiekėjui kompensuojama viešuosius interesus atitinkančių paslaugų lėšomis pagal Viešuosius interesus atitinkančių paslaugų elektros energetikos sektoriuje lėšų administravimo tvarkos apraše nustatytą tvarką ir sąlygas.

*Papildyta punktu:*

*Nr. ,
2013-02-20,
Žin., 2013, Nr.
22-1063 (2013-02-28), i. k. 1131100NUTA00000170*

*Punkto pakeitimai:*

*Nr. ,
2015-09-16,
paskelbta TAR 2015-09-22, i. k. 2015-14049*

15. Aprašo 7.2 papunktyje nurodytą viešuosius interesus atitinkančią paslaugą teikiantiems gamintojams už pagamintą ir į tinklus patiektą elektros energiją kompensuojama viešuosius interesus atitinkančių paslaugų lėšomis, jeigu šie gamintojai gamina elektros energiją didelio naudingumo kogeneracijos būdu, kaip tai apibrėžta Elektros energetikos įstatymo 2 straipsnio 31 dalyje. Nustatant, ar jų bendra šilumos ir elektros energijos gamyba laikytina didelio naudingumo, atsižvelgiama į kilmės pažymėjimus, išduotus vadovaujantis Elektros energijos, pagamintos didelio efektyvumo kogeneracijos proceso metu, kilmės garantijos pažymėjimų išdavimo taisyklėmis.

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

16. Gamintojams už Aprašo 7.3 papunktyje nurodytos viešuosius interesus atitinkančios paslaugos teikimą kompensuojama viešuosius interesus atitinkančių paslaugų lėšomis – už pagamintą ir į tinklus patiektą elektros energiją.

*Punkto pakeitimai:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

*Nr. ,
2018-02-21,
paskelbta TAR 2018-02-28, i. k. 2018-03199*

17. *Neteko galios nuo 2013-12-22*

*Punkto naikinimas:*

*Nr. ,
2013-12-18,
Žin. 2013,
Nr.
133-6789 (2013-12-21), i. k. 1131100NUTA00001216*

18. Asmenims už Aprašo 7.4–7.9 papunkčiuose nustatytų viešuosius interesus atitinkančių paslaugų teikimą kompensuojama viešuosius interesus atitinkančių paslaugų lėšomis pagal Viešuosius interesus atitinkančių paslaugų elektros energetikos sektoriuje lėšų administravimo tvarkos apraše nustatytą tvarką ir sąlygas. Aprašo 7.4 papunktyje nustatytą viešuosius interesus atitinkančią paslaugą teikiantiems gamintojams kompensuojamos sistemos rezervų (galios) užtikrinimo pastoviosios sąnaudos.

*Punkto pakeitimai:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

*Nr. ,
2015-09-16,
paskelbta TAR 2015-09-22, i. k. 2015-14049*

181. Asmenims už Aprašo 7 punkte nustatytų viešuosius interesus atitinkančių paslaugų teikimą kompensavimas laikinai sustabdomas Viešuosius interesus atitinkančių paslaugų elektros energetikos sektoriuje lėšų administravimo tvarkos apraše nustatyta tvarka ir sąlygomis, jeigu viešuosius interesus atitinkančias paslaugas teikiantis asmuo ir (ar) su juo susiję asmenys nesumoka viešuosius interesus atitinkančių paslaugų lėšų ar jų dalies už faktiškai suvartotą elektros energiją, kaip nustatyta Viešuosius interesus atitinkančių paslaugų elektros energetikos sektoriuje lėšų administravimo tvarkos aprašo 16 punkte.

***TAR pastaba:*** *181 punkto nuostatos taikomos tik tais viešuosius interesus atitinkančių paslaugų lėšų išmokėjimo atvejais, kurie atsiranda nuo šio nutarimo įsigaliojimo dienos.*

*Papildyta punktu:*

*Nr. ,
2016-01-25,
paskelbta TAR 2016-01-26, i. k. 2016-01596*

**V SKYRIUS
VIEŠUOSIUS INTERESUS ATITINKANČIŲ PASLAUGŲ LĖŠŲ SURINKIMAS**

*Pakeistas skyriaus pavadinimas:*

*Nr. ,
2018-02-21,
paskelbta TAR 2018-02-28, i. k. 2018-03199*

19. Viešuosius interesus atitinkančių paslaugų lėšos surenkamos ir pervedamos viešuosius interesus atitinkančių paslaugų lėšų administratoriui Viešuosius interesus atitinkančių paslaugų lėšų elektros energetikos sektoriujeadministravimo tvarkos apraše nustatyta tvarka ir sąlygomis. Viešuosius interesus atitinkančių paslaugų lėšos, kurių reikia Aprašo 7.1–7.9 papunkčiuose nurodytų viešuosius interesus atitinkančių paslaugų teikimui kompensuoti, surenkamos iš asmenų už jų faktiškai suvartotą elektros energijos kiekį (taip pat ir už asmenų, gaunančių elektros energiją tiesioginėmis linijomis, suvartotą elektros energijos kiekį).

*Punkto pakeitimai:*

*Nr. ,
2012-12-19,
Žin., 2012, Nr.
150-7692 (2012-12-20), i. k. 1121100NUTA00001536*

*Nr. ,
2015-09-16,
paskelbta TAR 2015-09-22, i. k. 2015-14049*

20. Viešuosius interesus atitinkančių paslaugų lėšos nerenkamos už:

20.1. gamintojų naudojant atsinaujinančius energijos išteklius pasigamintą ir ūkinei veiklai vykdyti suvartotą elektros energijos kiekį;

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

20.2. elektros energiją, būtiną elektros energijos gamybos technologiniam procesui užtikrinti, o termofikaciniu režimu kombinuotojo elektros energijos ir šilumos gamybos ciklo elektrinėse už elektros energiją, būtiną bendram elektros energijos ir šilumos gamybos technologiniam procesui užtikrinti;

20.3. elektros energiją, būtiną elektros energijos perdavimo ir skirstymo veiklos technologiniam procesui užtikrinti. Šios energijos metinis kiekis negali būti didesnis už tiems kalendoriniams metams Komisijos konkrečiam skirstomųjų tinklų operatoriui apskaičiuojant elektros energijos skirstymo paslaugos kainų viršutines ribas naudotą procentinį dydį (normatyvinį arba faktinį, jei pastarasis mažesnis).

*Punkto pakeitimai:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

20.4. elektros energijos kiekį, kuris laikotarpiu nuo einamųjų metų balandžio 1 d. iki kitų metų kovo 31 d.elektros energiją gaminančio vartotojo buvo patiektas į elektros tinklus ir po to suvartotas savo reikmėms ir ūkio poreikiams.

*Papildyta punktu:*

*Nr. ,
2015-03-25,
paskelbta TAR 2015-04-01, i. k. 2015-04892*

*Punkto pakeitimai:*

*Nr. ,
2016-03-02,
paskelbta TAR 2016-03-08, i. k. 2016-04373*

21. Viešuosius interesus atitinkančių paslaugų lėšos, kurių reikia Aprašo 7.2 ir 7.3 papunkčiuose nurodytoms viešuosius interesus atitinkančioms paslaugoms kompensuoti, nerenkamos iš asmenų už jų termofikaciniu režimu kombinuotojo elektros energijos ir šilumos gamybos ciklo elektrinėse pasigamintą ir suvartotą elektros energiją (taip pat ir už asmenų, gaunančių elektros energiją tiesioginėmis linijomis, suvartotą elektros energiją).

*Punkto pakeitimai:*

*Nr. ,
2018-02-21,
paskelbta TAR 2018-02-28, i. k. 2018-03199*

211. Viešuosius interesus atitinkančių paslaugų lėšos nerenkamos iš investuotojų, kurie vykdo duomenų apdorojimo, interneto serverių paslaugų (prieglobos) ir susijusią veiklą strateginiuose technologinės plėtros objektuose ir su kuriais Vyriausybė Lietuvos Respublikos civilinio kodekso nustatyta tvarka yra sudariusi investicijų sutartis. Iš šių investuotojų viešuosius interesus atitinkančių paslaugų lėšos nerenkamos už tą dalį suvartotos elektros energijos, kuri tiesiogiai skirta vykdyti strateginiuose technologinės plėtros objektuose duomenų apdorojimo, interneto serverių paslaugų (prieglobos) ir susijusias veiklas.

*Papildyta punktu:*

*Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216*

*Punkto pakeitimai:*

*Nr. ,
2015-09-16,
paskelbta TAR 2015-09-22, i. k. 2015-14049*

**VI SKYRIUS
BAIGIAMOSIOS NUOSTATOS**

*Pakeistas skyriaus pavadinimas:*

*Nr. ,
2018-02-21,
paskelbta TAR 2018-02-28, i. k. 2018-03199*

22. *Neteko galios nuo 2018-03-01*

*Punkto naikinimas:*

*Nr. ,
2018-02-21,
paskelbta TAR 2018-02-28, i. k. 2018-03199*

221. Perdavimo sistemos operatorius, atsižvelgdamas į Aprašo 10.3 papunktyje nurodytus veiksnius, nustato Aprašo 7.3 papunktyje nurodytos viešuosius interesus atitinkančios paslaugos teikimo sąlygas, įskaitant sąlygą, kad Aprašo 7.3 papunktyje nurodytas viešuosius interesus atitinkančias paslaugas perdavimo sistemos operatorius užsako arba nutraukia ne vėliau kaip prieš 2 savaites, ir jas viešai skelbia savo interneto svetainėje. Aprašo 7.3 papunktyje nurodytos viešuosius interesus atitinkančios paslaugos teikimo sąlygų laikymosi kontrolę atlieka perdavimo sistemos operatorius.

*Papildyta punktu:*

*Nr. ,
2012-12-19,
Žin., 2012, Nr.
150-7692 (2012-12-20), i. k. 1121100NUTA00001536*

*Punkto pakeitimai:*

*Nr. ,
2013-12-18,
Žin., 2013, Nr.
133-6790 (2013-12-21), i. k. 1131100NUTA00001217*

*Nr. ,
2015-03-25,
paskelbta TAR 2015-04-01, i. k. 2015-04892*

23. Asmenys, pažeidę Aprašo nuostatas, atsako Lietuvos Respublikos įstatymų nustatyta tvarka.

24. Energetikos ministerija ir Komisija pagal kompetenciją atlieka Aprašo nuostatų laikymosi priežiūrą.

\_\_\_\_\_\_\_\_\_\_\_\_\_\_\_\_\_

**Pakeitimai:**

1.

 Lietuvos Respublikos Vyriausybė, Nutarimas

Nr. ,
2012-12-19,
Žin., 2012, Nr.
150-7692 (2012-12-20), i. k. 1121100NUTA00001536

Dėl Lietuvos Respublikos Vyriausybės 2012 m. liepos 18 d. nutarimo Nr. 916 "Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo" pakeitimo

2.

 Lietuvos Respublikos Vyriausybė, Nutarimas

Nr. ,
2013-02-20,
Žin., 2013, Nr.
22-1063 (2013-02-28), i. k. 1131100NUTA00000170

Dėl Lietuvos Respublikos Vyriausybės 2012 m. liepos 18 d. nutarimo Nr. 916 "Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo" pakeitimo

3.

 Lietuvos Respublikos Vyriausybė, Nutarimas

Nr. ,
2013-12-18,
Žin., 2013, Nr.
133-6789 (2013-12-21), i. k. 1131100NUTA00001216

Dėl Lietuvos Respublikos Vyriausybės 2012 m. liepos 18 d. nutarimo Nr. 916 "Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo" pakeitimo

4.

 Lietuvos Respublikos Vyriausybė, Nutarimas

Nr. ,
2013-12-18,
Žin., 2013, Nr.
133-6790 (2013-12-21), i. k. 1131100NUTA00001217

Dėl Lietuvos Respublikos Vyriausybės 2012 m. gruodžio 19 d. nutarimo Nr. 1536 "Dėl Lietuvos Respublikos Vyriausybės 2012 m. liepos 18 d. nutarimo Nr. 916 "Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo" pakeitimo" pakeitimo

5.

 Lietuvos Respublikos Vyriausybė, Nutarimas

Nr. ,
2015-03-25,
paskelbta TAR 2015-04-01, i. k. 2015-04892

Dėl Lietuvos Respublikos Vyriausybės 2012 m. liepos 18 d. nutarimo Nr. 916 „Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo“ pakeitimo

6.

 Lietuvos Respublikos Vyriausybė, Nutarimas

Nr. ,
2015-09-16,
paskelbta TAR 2015-09-22, i. k. 2015-14049

Dėl Lietuvos Respublikos Vyriausybės 2012 m. liepos 18 d. nutarimo Nr. 916 „Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo“ pakeitimo

7.

 Lietuvos Respublikos Vyriausybė, Nutarimas

Nr. ,
2016-01-25,
paskelbta TAR 2016-01-26, i. k. 2016-01596

Dėl Lietuvos Respublikos Vyriausybės 2012 m. liepos 18 d. nutarimo Nr. 916 „Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo“ pakeitimo

8.

 Lietuvos Respublikos Vyriausybė, Nutarimas

Nr. ,
2016-03-02,
paskelbta TAR 2016-03-08, i. k. 2016-04373

Dėl Lietuvos Respublikos Vyriausybės 2012 m. liepos 18 d. nutarimo Nr. 916 „Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo“ pakeitimo

9.

 Lietuvos Respublikos Vyriausybė, Nutarimas

Nr. ,
2018-02-21,
paskelbta TAR 2018-02-28, i. k. 2018-03199

Dėl Lietuvos Respublikos Vyriausybės 2012 m. liepos 18 d. nutarimo Nr. 916 „Dėl Viešuosius interesus atitinkančių paslaugų elektros energetikos sektoriuje teikimo tvarkos aprašo patvirtinimo“ pakeitimo